ลุกชายอายุ16ปี มีอาการเจบแสบเวลาปัสสาวะ หลังจากนั้นไม่กี่วันเริ่มมีหนองไหล เริ่มมีอาการบวมที่อวัยวะเพศ จนตอนนี้ผ่านมา1อาทิต มีตุ่มใสๆขุ่นๆขึ้นบริเวนส่วนขอบๆหัวอวัยวะเพศ ไม่ทราบว่าอาการแบบนี้เปนโรคหนองในหรือไม่คะ
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.โรคติดต่อทางเพศสัมพันธ์ เช่นหนองในแท้ หนองในเทียม อาจมีปัสสาวะแสบขัด มีหนองไหลจากท่อปัสสาวะร่วมด้วย2.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส3.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน4.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง5.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม6 ตุ่มจากแผลริมอ่อน หรือแผลซิฟิลิซการวินิจฉัยต้องอาศัยการตรวจร่างกายร่วมกับนำสารคัดหลั่งจากตุ่ม (ถ้ามี) ไปตรวจทางห้องปฏิบัติการเพิ่มเติมว่าเป็นอะไรตอนนี้หากมีตุ่มที่อวัยวะเพศ อวัยวะเพศบวม มีหนองไหน เจ็บเวลาปัสสาวะ น่าจะมีท่อปัสสาวะอักเสบร่วมด้วย ซึ่งในเพศชายมักเกิดจากโรคติดต่อทางเพศสัมพันธ์ แนะนำพบแพทย์เพื่อตรวจเพิ่มเติม เบื้องต้นอาจจะได้ตรวจเลือด ตรวจปัสสาวะ และได้ยาฆ่าเชื้อมารับประทานค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ และในอนาคตถ้าจะมีเพศสัมพันธ์ควรใช้ถุงยางอนามัยทุกครั้งค่ะ